PATVIRTINTA

Kauno miesto savivaldybės administracijos direktoriaus

2021 m. vasario 11 d.

įsakymu Nr. A-450

(Kauno miesto savivaldybės

administracijos direktoriaus

2022 m. vasario 4 d.

įsakymo Nr. A-435 redakcija)

**KVIETIMAS TEIKTI PARAIŠKAS ĮGYVENDINTI KAUNO MIESTO SAVIVALDYBĖS 2021–2023 METŲ UŽIMTUMO DIDINIMO PROGRAMOS 9.1 PRIEMONĘ „ORGANIZUOTI LAIKINĄ UŽIMTUMĄ UŽTIKRINANČIUS NENUOLATINIO POBŪDŽIO TERITORIJŲ, APLINKOS TVARKYMO, VIEŠOJO NAUDOJIMO TERITORIJŲ TVARKYMO IR PRIEŽIŪROS, APŽELDINIMO IR ŽELDINIŲ PRIEŽIŪROS DARBUS, KURIE YRA NEĮTRAUKTI Į KASDIENĖS PRIEŽIŪROS PLOTUS, TAIP PAT TERITORIJŲ TVARKYMO DARBUS (ŠIUKŠLIŲ RINKIMAS, ŠIENAVIMAS, SNIEGO VALYMAS, PARKŲ, SKVERŲ TVARKYMAS, PAPLŪDIMIŲ APLINKOS TVARKYMAS, GĖLYNŲ PRIEŽIŪRA, APŽELDINIMO IR ŽELDINIŲ PRIEŽIŪRA, GYVATVORIŲ KARPYMAS); BUITINIŲ IR KITŲ OBJEKTŲ SMULKIUS, PAGALBINIUS STATYBOS IR (AR) REMONTO DARBUS; PATALPŲ VALYMO DARBUS; UŽTERŠTŲ, BEŠEIMININKIŲ, NEPRIŽIŪRIMŲ TERITORIJŲ, STICHIŠKAI SUSIDARIUSIŲ SĄVARTYNŲ VALYMO PAGALBINIUS DARBUS; ANTRINIŲ ŽALIAVŲ TVARKYMO DARBUS SAVIVALDYBEI PRISKIRTUOSE VALSTYBINIUOSE IR SAVIVALDYBĖS ŽEMĖS SKLYPUOSE“**

|  |  |  |  |  |
| --- | --- | --- | --- | --- |
| Eil. Nr. | | Finansavimo sąlygos | Aprašymas | |
| 1. | Priemonė | | Įgyvendinama 9.1 priemonė „Organizuoti laikiną užimtumą užtikrinančius nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus, kurie yra neįtraukti į kasdienės priežiūros plotus, taip pat teritorijų tvarkymo darbus (šiukšlių rinkimas, šienavimas, sniego valymas, parkų, skverų tvarkymas, paplūdimių aplinkos tvarkymas, gėlynų priežiūra, apželdinimo ir želdinių priežiūra, gyvatvorių karpymas); buitinių ir kitų objektų smulkius, pagalbinius statybos ir (ar) remonto darbus; patalpų valymo darbus; užterštų, bešeimininkių, neprižiūrimų teritorijų, stichiškai susidariusių sąvartynų valymo pagalbinius darbus; antrinių žaliavų tvarkymo darbus Savivaldybei priskirtuose valstybiniuose ir Savivaldybės žemės sklypuose“ (toliau – priemonė). | |
| 2. | Tinkamos veiklos | | 2.1. Lietuvos Respublikos užimtumo įstatymo (toliau – Įstatymas) 20 straipsnio 2 dalyje ir 48 straipsnio 2 dalyje nurodytų asmenų įdarbinimas atlikti laikiną užimtumą užtikrinančius nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus, kurie neįtraukti į kasdienės priežiūros plotus, taip pat teritorijų tvarkymo darbus (šiukšlių rinkimas, šienavimas, sniego valymas, parkų, skverų tvarkymas, paplūdimių aplinkos tvarkymas, gėlynų priežiūra, apželdinimas ir želdinių priežiūra, gyvatvorių karpymas); buitinių ir kitų objektų smulkius, pagalbinius statybos ir (ar) remonto darbus; patalpų valymo darbus; užterštų, bešeimininkių, neprižiūrimų teritorijų, stichiškai susidariusių sąvartynų valymo pagalbinius darbus; antrinių žaliavų tvarkymo darbus Savivaldybei priskirtuose valstybiniuose ir Savivaldybės žemės sklypuose; asmenų mokymas.  2.2. Asmenų mokymas gali trukti ne ilgiau kaip 1 mėnesį; įgyvendinant priemonę turi būti įdarbinti ne mažiau kaip 5 darbuotojai ne trumpesniam kaip 3 mėnesių laikotarpiui.  2.3. Paraiškoje nurodytos veiklos turi būti įgyvendintos iki 2022 m. gruodžio 12 dienos. |
| 3. | | Tikslinė grupė | Užimtumo tarnybos Kauno departamente užsiregistravę ir bent vienai Įstatymo 48 straipsnio 2 dalyje nurodytai tikslinei grupei priskirtini asmenys, kurių gyvenamoji vieta Kauno mieste (už tikslinės grupės atranką ir atitiktį šiame kvietime nustatytiems reikalavimams atsakingas pareiškėjas) | |
| 4. | | Tinkamos  finansuoti išlaidos | 4.1. Įdarbinto asmens ir dalyvaujančio mokymo programoje asmens darbo užmokestis (įskaitant visus mokesčius).  4.2.Darbo medžiagų ir priemonių, reikalingų tiesioginiam darbui ar mokymui, įsigijimo išlaidos.  4.3. Asmens vykimo į darbo vietą ir iš darbo vietos išlaidos.  4.4. Kitos išlaidos – visos kitos tinkamos finansuoti išlaidos, susijusios su priemonės įgyvendinimu ir nepriskiriamos 4.1–4.3 papunkčiuose nurodytoms išlaidų rūšims (tiesiogiai susijusios su asmens mokymu ir kt. išlaidos, paraiškoje konkrečiai nurodant šių išlaidų ryšį su vykdoma veikla). | |
| 5. | | Netinkamos  finansuoti išlaidos | 5.1. Paraiškos rengimo išlaidos.  5.2. Išlaidos, tiesiogiai nesusijusios su asmens mokymu (pavyzdžiui, mokymams, skirtiems komandos, organizacijos kultūrai formuoti, asmeniniam efektyvumui ugdyti, konfliktams spręsti, stresui valdyti, laikui planuoti, bendravimui, motyvavimui, emociniam intelektui, lyderystei, pozityviam mąstymui, kūrybiškumui ugdyti ir pan.), mokymai, privalomi pagal Lietuvos Respublikos teisės aktus (darbų saugos, priešgaisrinės saugos ir kt.).  5.3. Išlaidos baudoms, delspinigiams, finansinėms nuobaudoms, bylinėjimosi išlaidos.  5.4. Išlaidos paskolų palūkanoms ir skoloms padengti.  5.5. Priemonės įgyvendinimo išlaidos, finansuojamos iš kitų finansavimo šaltinių.  5.6. Išlaidos ilgalaikiam materialiajam ir nematerialiajam turtui, tiesiogiai nesusijusiam su priemonės įgyvendinimu, įsigyti.  5.7. Pareiškėjo veiklos plėtros ar kasdienės veiklos išlaidos (pavyzdžiui, biuro nuomai ar komunalinėms paslaugoms), tiesiogiai nesusijusios su priemonės įgyvendinimu.  5.8. Išlaidos pastatų ir patalpų remontui, tiesiogiai nesusijusiam su priemonės įgyvendinimu.  5.9. Išlaidos, skirtos veikloms, kurios bet kokiomis formomis, metodais ar būdais pažeidžia Lietuvos Respublikos Konstituciją,  įstatymus ir kitus teisės aktus. | |
| 6. | | Reikalavimai pareiškėjams | Pareiškėjais gali būti valstybės ir savivaldybės juridiniai asmenys, kurie atsakingi už priemonės įgyvendinimą, pateikę tai patvirtinančius dokumentus. | |
| 7. | | Finansavimo intensyvumas | 7.1. Priemonei įgyvendinti gali būti skiriama lėšų iki 100 proc. (atsižvelgiant į 4 punkte nurodytas išlaidų grupes) tinkamų finansuoti priemonės įgyvendinimo išlaidų padengti.  7.2. Pareiškėjo ir (ar) kitų finansavimo šaltinių įnašas suteikia galimybę gauti papildomų vertinimo balų.  7.3. Konkrečioms išlaidoms finansuoti taikomos paraiškos formoje nurodytos finansavimo ribos. | |
| 8. | Paraiškų rengimo ir teikimo tvarka | | 8.1. Paraiška rengiama pagal Kauno miesto savivaldybės administracijos direktoriaus įsakymu patvirtintą formą, kurioje nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, atspausdinta ir susegta į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos lapai turi būti sunumeruoti eilės tvarka. Ranka užpildytos paraiškos nepriimamos. Paraiška turi būti pasirašyta ją teikiančio juridinio asmens vadovo ar jo įgalioto asmens. Kartu su paraiška privalomai pateikiami juridinio asmens steigimo dokumentai. Priemonei įgyvendinti vienas pareiškėjas gali teikti tik vieną paraišką.  8.2. Pateikiamų dokumentų kopijos turi būti patvirtintos teisės aktų nustatyta tvarka.  8.3. Užpildyta ir pasirašyta nustatytos formos paraiška turi būti siunčiama paštu (paraiškos pateikimo data laikoma paraiškos išsiuntimo iš pašto data) arba pristatoma į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 94A (5 darbo vieta), užklijuotame voke (pakete), ant kurio turi būti užrašyta „Paraiška įgyvendinti Užimtumo didinimo programos 9.1priemonę“, pareiškėjo pavadinimas ir adresas.  8.4. Galutinis paraiškų pateikimo terminas – 2022 m. vasario 25 d. 15.00 val. | |
| 9. | | Aktualūs dokumentai | 9.1. Kauno miesto savivaldybės 2021–2023 metų užimtumo didinimo programa, patvirtinta Kauno miesto savivaldybės tarybos 2020 m. gruodžio 22 d. sprendimu Nr. T-576 „Dėl Kauno miesto savivaldybės 2021–2023 metų užimtumo didinimo programos patvirtinimo“.  9.2. Kauno miesto savivaldybės 2021–2023 metų užimtumo didinimo programos įgyvendinimo tvarkos aprašas, patvirtintas Kauno miesto savivaldybės administracijos direktoriaus 2021 m. sausio 27 d. įsakymu Nr. A-262 Dėl Kauno miesto savivaldybės 2021–2023 metų užimtumo didinimo programos įgyvendinimo tvarkos aprašo patvirtinimo“. | |
| 10. | Informacija | | Informacija ir konsultacija dėl paraiškų pildymo, teikimo, priėmimo ir paraiškų turinio (veiklų pobūdžio, veiklų atitikties priemonei įgyvendinti ir kt.) teikiama darbo dienomis I–IV nuo 8 val. iki 17 val., V – nuo 8 val. iki 15.45 val. (nuo 12 val. iki 12.45 val. pietūs) telefonu (8 37) 42 56 25 ir elektroniniu paštu [sigita.liateke@kaunas.lt](mailto:sigita.liateke@kaunas.lt). | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_